CELEX: 32008R0145
Language: mt
Date: 2008-02-19 00:00:00
Title: Regolament tal-Kummissjoni (KE) Nru 145/2008 tad- 19 ta’ Frar 2008 li jemenda r-Regolament (KE) Nru 796/2004 li jippreskrivi regoli dettaljati għall-implimentazzjoni ta’ konformità, modulazzjoni u amministrazzjoni integrata u sistema ta’ kontroll kif hemm provvediment dwarhom fir-Regolament tal-Kunsill (KE) Nru 1782/2003 li jistabbilixxi regoli komuni għal skemi ta’ sostenn dirett taħt il-politika agrikola komuni u li jistabbilixxi ċerti skemi ta’ sostenn għall-bdiewa

20.2.2008   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               L 44/9
            
         REGOLAMENT TAL-KUMMISSJONI (KE) Nru 145/2008
   tad-19 ta’ Frar 2008
   li jemenda r-Regolament (KE) Nru 796/2004 li jippreskrivi regoli dettaljati għall-implimentazzjoni ta’ konformità, modulazzjoni u amministrazzjoni integrata u sistema ta’ kontroll kif hemm provvediment dwarhom fir-Regolament tal-Kunsill (KE) Nru 1782/2003 li jistabbilixxi regoli komuni għal skemi ta’ sostenn dirett taħt il-politika agrikola komuni u li jistabbilixxi ċerti skemi ta’ sostenn għall-bdiewa
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat ir-Regolament tal-Kunsill (KE) Nru 1782/2003 tad-29 ta’ Settembru 2003 li jistabbilixxi regoli komuni għal skemi diretti ta’ appoġġ fi ħdan il-politika agrikola komuni u li jistabbilixxi ċerti skemi ta’ appoġġ għall-bdiewa u li jemenda r-Regolamenti (KEE) Nru 2019/93, (KE) Nru 1452/2001, (KE) Nru 1453/2001, (KE) Nru 1454/2001, (KE) Nru 1868/94, (KE) Nru 1251/1999, (KE) Nru 1254/1999, (KE) Nru 1673/2000, (KEE) Nru 2358/71 u (KE) Nru 2529/2001 (1), u b’mod partikulari l-Artikolu 52(2) tiegħu,
   Billi:
   
               (1)
            
            
               Ir-Regolament tal-Kummissjoni (KE) Nru 796/2004 (2) jippreskrivi r-regoli għall-applikazzjoni tar-Regolament (KE) Nru 1782/2003, fir-rigward, fost l-oħrajn, tal-kundizzjonijiet għall-verifikazzjoni tal-kontenut tat-tetrahydrocannabinol fit-tkabbir tal-kittien [qanneb].
            
         
               (2)
            
            
               Skond l-Artikolu 33(2) tar-Regolament (KE) Nru 796/2004, l-Istati Membri għarrfu lill-Kummissjoni bir-riżultati tat-testijiet imwettqa sabiex jiġu ddeterminati l-livelli ta’ tetrahydrocannabinol fil-varjetajiet ta’ qanneb miżrugħa fl-2007. Dawk ir-riżultati għandhom jitqiesu fit-tħejjija tal-lista ta’ varjetajiet tal-qanneb eliġibbli għal ħlasijiet diretti fis-snin tas-suq li ġejjin u tal-lista tal-varjetajiet awtorizzati temporanjament għas-sena tas-suq 2008/2009.
            
         
               (3)
            
            
               Wara talba mressqa mir-Rumanija skond l-Artikolu 33(4) tar-Regolament (KE) Nru 796/2004, għandhom jiġu inklużi żewġ varjetajiet ġodda ta’ qanneb eliġibbli għall-ħlasijiet diretti.
            
         
               (4)
            
            
               Ir-Regolament (KE) Nru 796/2004 għandu għalhekk jiġi emendat skond dan.
            
         
               (5)
            
            
               Il-miżuri pprovduti f'dan ir-Regolament huma konformi ma’ l-opinjoni tal-Kumitat ta’ Ġestjoni għall-Ħlasijiet Diretti,
            
         ADOTTAT DAN IR-REGOLAMENT:
   Artikolu 1
   L-Anness II tar-Regolament (KE) Nru 796/2004 jinbidel bit-test fl-Anness ta’ dan ir-Regolament.
   Artikolu 2
   Dan ir-Regolament għandu jidħol fis-seħħ fis-seba' jum wara dak tal-pubblikazzjoni tiegħu fil-Ġurnal Uffiċjali ta’ l-Unjoni Ewropea.
   Għandu japplika mis-sena tas-suq 2008/2009.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, 19 ta’ Frar 2008.
      
         
            Ghall-Kummissjoni
         
         Mariann FISCHER BOEL
         
            Membru tal-Kummissjoni
         
      
   
   
      (1)  ĠU L 270, 21.10.2003, p. 1. Ir-Regolament kif emendat l-aħħar bir-Regolament tal-Kummissjoni (KE) Nru 1276/2007 (ĠU L 284, 30.10.2007, p. 11).
   
      (2)  ĠU L 141, 30.4.2004, p. 18. Ir-Regolament kif emendat l-aħħar bir-Regolament (KE) Nru 1550/2007 (ĠU L 337, 21.12.2007, p. 79).
   
      ANNESS
      
         
            “ANNESS II
            IL-VARJETAJIET TA’ QANNEB ELIĠIBBLI GĦALL-ĦLASIJIET DIRETTI
            (a)   Il-varjetajiet ta’ qanneb
            Beniko
            Carmagnola
            Chamaeleon
            CS
            Delta-Llosa
            Delta 405
            Denise
            Dioica 88
            Epsilon 68
            Fedora 17
            Felina 32
            Felina 34 – Félina 34
            Ferimon - Férimon
            Fibranova
            Fibrimon 24
            Futura 75
            Kompolti
            Red Petiole
            Santhica 23
            Santhica 27
            Silesia
            Uso -31
            (b)   Il-varjetajiet ta’ qanneb awtorizzati għas-sena tas-suq 2008/2009
            Bialobrzeskie
            Cannakomp
            Diana (1)
            
            Fasamo
            Kompolti hibrid TC
            Lipko
            Lovrin 110
            Silvana
            UNIKO-B
            Zenit (1)
            
         
      
      
         (1)  Fir-Rumanija biss, kif awtorizzat bid-Deċiżjoni tal-Kummissjoni 2007/69/KE (ĠU L 32, 6.2.2007, p. 167).